USTANOVA ZA ZDRAVSTVENU NJEGU U KUĆI KARLOVAC
UPRAVNO VIJEĆE
KARLOVAC
Dr. Vladka Mačeka 48
UPRAVNO VIJEĆE
Broj: 02-12/26
Karlovac, 28. siječnja 2026.

                                        Z    A    P    I    S    N    I    K	

s 1. konstituirajuće sjednice Upravnog vijeća Ustanove za zdravstvenu njegu u kući  Karlovac, održane dana 28. siječnja 2026. godine (srijeda) s početkom u 15,30 sati u prostorijama Ustanove za zdravstvenu njegu u kući Karlovac, ulica dr. Vladka Mačeka 48, Karlovac.

NAZOČNI: Krešimir Lišnjić, dipl. ing. stroj., predsjednik, Ivan Kušan, dr.med.spec., član, Nataša Borovac, struč. spec. oec., član, Ivana Milaković, prvostupnica fizioterapije, član, Goranka Milovanović, med. sestra, član (predstavnik radnika)

NISU NAZOČNI: nema

OSTALI NAZOČNI: Andreja Navijalić, prof., ravnateljica, Iva Galović Držić, računovođa

ZAPISNIK VODILA: Nataša Borovac, struč. spec. oec.

Predsjednik Upravnog vijeća pozdravlja nazočne, otvara 1. konstituirajuće sjednicu Upravnog vijeća, utvrđuje kvorum i predlaže slijedeći

			              D  N  E  V  N  I      R  E  D

1. Donošenje Poslovnika o radu Upravnog vijeća Ustanove za zdravstvenu njegu u kući Karlovac.
Izvjestitelj: predsjednik Upravnog vijeća

2. Imenovanje zamjenika predsjednika Upravnog vijeća Ustanove za zdravstvenu njegu u kući Karlovac. 
Izvjestitelj: predsjednik Upravnog vijeća

3. Izvješće o poslovanju Ustanove za zdravstvenu njegu u kući Karlovac za razdoblje siječanj - prosinac 2025.
Izvjestitelj: Andreja Navijalić, prof., ravnateljica

4. Izvješće o izvršenju Programa rada i razvoja Ustanove za zdravstvenu njegu u kući Karlovac za 2025.
Izvjestitelj: Andreja Navijalić, prof., ravnateljica

5. Izvješće o radu Upravnog vijeća za 2025. godinu.
Izvjestitelj: predsjednik Upravnog vijeća

6. Donošenje Odluke o isplati naknade članovima Upravnog vijeća. 
Izvjestitelj: predsjednik Upravnog vijeća 

7. Raznoliko.

Predloženi dnevni red je jednoglasno prihvaćen.


Točka 1.
Upravno vijeće temeljem članka 18. Statuta donosi jednoglasno slijedeću

O  D  L  U  K  U
Donosi se Poslovnik o radu Upravnog vijeća Ustanove za zdravstvenu njegu u kući Karlovac Karlovac koji se nalazi u privitku ove Odluke i sastavni je dio arhivskog zapisnika.

Točka 2.
Predsjednik Upravnog vijeća, Krešimir Lišnjić, dipl. ing. stroj., napominje da je odredbom članka 19. Statuta utvrđeno da predsjednika Upravnog vijeća u slučaju duže odsutnosti ili spriječenosti zamjenjuje zamjenik predsjednika.

Upravno vijeće temeljem članka 19. Statuta donosi jednoglasno slijedeću

O  D  L  U  K  U
Goranka Milovanović, med. Sestra, imenuje se za zamjenicu predsjednika Upravnog vijeća Ustanove za zdravstvenu njegu u kući Karlovac Karlovac.

Točka 3.
Upravno vijeće temeljem članka 21. Statuta donosi jednoglasno slijedeću:

O  D  L  U  K  U
Usvaja se Izvješće o poslovanju Ustanove za zdravstvenu njegu u kući Karlovac za razdoblje siječanj- prosinac 2025., koje se nalazi u privitku ove Odluke i sastavni je dio arhivskog zapisnika.
Također, sukladno utvrđenom višku prihoda, Upravno vijeće temeljem čl. 21. Statuta donosi jednoglasno slijedeću

O  D  L  U  K  U
Usvaja se Odluka o višku prihoda poslovanja koji će se  će se koristiti za namirenje plaća i materijalnih prava radnika te nabavu novih vozila. 

Točka 4.
Ravnateljica Andreja Navijalić, prof. navodi kako je u privitku poziva članovima Upravnog vijeća dostavljeno Izvješće o izvršenju Programa rada i razvoja za 2025., a odredbom članka 21. Statuta utvrđeno je da Upravno vijeće nadzire izvršenje Programa rada i razvoja. 

Upravno vijeće temeljem članka 21. Statuta donosi jednoglasno slijedeću:

O  D  L  U  K  U
Usvaja se Izvješće o izvršenju Programa rada i razvoja za 2025., koje se nalazi u privitku ove Odluke i sastavni je dio arhivskog zapisnika.

Točka 5.
Upravno vijeće temeljem čl. 21. Statuta donosi jednoglasno slijedeću

O  D  L  U  K  U
1. Donosi se Izvješće o radu Upravnog vijeća Ustanove za zdravstvenu njegu u kući Karlovac za 2025. godinu, koje se nalazi u privitku ove Odluke i sastavni je dio arhivskog zapisnika.
2.   Izvješće o radu iz točke 1. ove Odluke dostavlja se osnivaču Karlovačkoj županiji. 

Točka 6.
Predsjednik Upravnog vijeća, Krešimir Lišnjić, dipl. ing. stroj. Izvještava da je Upravno vijeće u prethodnom mandatu donijelo Odluku o isplati naknade nazočnim članovima Upravnog vijeća, po održanoj sjednici, na preporuku Karlovačke županije.
Upravno vijeće nastavak primjene navedene Odluke, te da temeljem članka 21. Statuta donese slijedeću:

O  D  L  U  K  U
1. Utvrđuje se pravo na naknadu članova Upravnog vijeća Ustanove za zdravstvenu njegu u kući Karlovac u visini utvrđenoj odlukom Ministra zdravstva Republike Hrvatske, po održanoj sjednici, a pravo na naknadu imaju članovi Upravnog vijeća koji su nazočni sjednici. 
2. U slučaju dvije ili više održanih sjednica u jednom mjesecu, isplaćuje se samo jedna naknada  u tom mjesecu.
3. Ova Odluka primjenjuje se danom donošenja.


Točka 7.
Pod točkom raznoliko nije bilo rasprave.

----------

Po zaključenom dnevnom redu, predsjednik Upravnog vijeća zahvaljuje se na sudjelovanju te zaključuje sjednicu u 16,10 sati.


PREDSJEDNIK 
								  UPRAVNOG VIJEĆA

						       Krešimir Lišnjić, dipl. ing. stroj.

